Coma mès s'aluenhaue Levin, mès alègre se sentie e es sòns plans de mielhora dera propietat se l'acodien a quin mielhor: plantar bròques en toti es camps, guardant de cap ath sud, de manèra qu'era nhèu non podesse apilerar-se; dividir eth terren en sies parts cubèrtes de hiems e tres d'èrba, bastir ua bòrda ena part mès luenhana des tèrres, hotjar un depaus entar abonatge e hèr brescats portatius entath bestiar.